Cruzime fără margini. Un bătrân din Ilfov, reţinut după ce ar fi tăiat cozile şi urechile unor căţeluşi şi i-ar fi lăsat să agonizeze pe câmp
Un bătrân din Ilfov a fost reţinut de poliţişti, după ce ar fi schingiut doi câini şi i-ar fi aruncat pe câmpul din apropierea casei sale. Bărbatul, în vârstă de 62 de ani, ar fi tăiat cozile şi urechile celor două animăluţe care au fost găsite pline de sânge şi duse imediat la veterinar.
- Şoferii drogați sau băuți nu mai pot scăpa de închisoare de la 1 la 5 ani. DETALII la Observator 19:00, la Antena 1
- FT: Moldova sfidează Rusia. Va semna un pact de securitate cu UE. Ce prevede documentul
- Marea Finală Chefi la Cuțite este miercuri, de la 20:30, pe Antena 1 și AntenaPLAY
”În fapt, la data de 13 mai a.c., în jurul orei 14:00, poliţiştii din Pantelimon au fost sesizaţi prin apel 112, cu privire la faptul că, pe un câmp situat în proximitatea străzii Biruinţei din localitate, se află 2 exemplare canine, care prezintă urechile şi cozile secţionate, precum şi sângerări în zonele menţionate”, informează, marţi, Poliţia judeţeană Ilfov.
Căţeii au fost duşi la veterinar
În aceeaşi zi, poliţiştii din Pantelimon l-au identificat pe principalul suspect de comiterea faptei, un bărbat în vârstă de 62 de ani, scrie news.ro.
Cazul a fost preluat de Poliţiştii Biroului pentru Protecţia Animalelor, care l-ar reţinut pe suspect pentru schingiuirea animalelor. Marţi, bărbatul a fost prezentat procurorului de caz din cadrul Parchetului de pe lângă Judecătoria Cornetu, care a sesizat judecătorul de drepturi şi libertăţii, cu propuneri privind măsurile preventive.
Cei doi câini schingiuiţi au fost transportaţi la un spital veterinar, pentru a fi trataţi. În cazul lor, poliţiştii au emis ordin de protecţie.